Slum Suit ye un grupu creáu en Nueva York en xineru de 2016 pol gaiteru asturianu Carlos Casado. La banda nació cola idea de fusionar composiciones nueves basaes na tradición asturiana con ritmos modernos y estilos de músiques del mundu.
#000000
En 2016 conviértense na house band del Centru Español de Queens, onde ofrecíen dos conciertos al mes a la colonia d’inmigrantes españoles en Nueva York. Esi mesmu añu selecciónalos el programa Music Under New York, que los lleva a facer tres conciertos a la selmana nes estaciones de metro más emblemátiques de Nueva York, como Grand Central, Union Square o Herald Square.
#000001
A primeros de 2017 presenten el primer discu, formáu por cuatro composiciones orixinales y una adaptación del tema “Blowing in the wind” de Bob Dylan. Nesti primer trabayu pue sentise cómo cultures diferentes se fusionen nuna. El discu ta grabáu por músicos de países distintos: Brasil, Japón, Turquía, Israel, Estados Xuníos d’América y España. Caún pon el so granín, polo que guitarres rumberes amiéstense con melodíes d’Oriente Mediu, baiao brasileñu y el jazz americanu. Depués d’actuar per diversos festivales como’l International Music Festival, The Wolfhound Trad Week o el Richard Tucker Music Foundation (Lincoln Square) y conciertos na mítica sala de músiques del mundu Silvana o nel Institutu Cervantes de Nueva York, lléga-yos la gran oportunidá. Con motivu del 175 aniversariu de la Filarmónica de Nueva York, esta agrupación invita a bandes locales a versionar la Sinfonía n.u 9 d’Antonin Dvořák. L’adaptación pa gaita de Slum Suit fue seleccionada, lo que los lleva a actuar de teloneros de la Filarmónica nel so conciertu nel Cunninghan Park.
#000002
A últimos de 2017 Carlos Casado (gaita y saxofón) y Kurumi Shinohara (clarinete y voz) vuelven p’Asturies, onde retomen la banda colos músicos asturianos Ángel Acebal (guitarra), Juan Villamil (batería) y Óscar Santos (baxu). N’adaptando los temes a la formación nueva, dan dellos conciertos n’Asturies, por exemplu, nel Mercáu Tradicional de la Flor de La Pola (Llena) y nel conciertu solidariu en beneficiu de les meriendes cenes solidaries d’Uviéu.
#000003
En marzu de 2019 graben el segundu trabayu, Ida y vuelta formáu por cinco temes orixinales cargaos de la fusión a la que nos tienen avezaos. Presentaron l’EP nel teatru Toreno de Cangas del Narcea y tamién llevaron la so música al Festival Intercélticu de Tapia y a les Noches del Castillo de Valencia de Don Juan.
#000004
A lo llargo de 2020, esti cantante, compositor, multi-instrumentista y axitador folclóricu va representando per tol país el so tercer espectáculu escénicu Trópico de Covadonga, que s’estrenaba nel mes de xunu de 2019 y que yá tien percorrío abondes ciudaes d’España.
#000010
Cuevas recién acaba de llanzar al mundu’l so álbum nuevu, Manual de cortejo (Aris Música/Altafonte), con producción musical de Raül Refree. El discu ta algamando les meyores crítiques na prensa especializao y una acogida excelente per parte del públicu.
#000011
A Rodrigo Cuevas présta-y rondar a la canción tradicional col cabaret y el cuplé, y disfruta faciendo conversar a la música electrónica col humor, la sensualidá y la crítica social, convirtiendo los sos espectáculos nuna esperiencia cultural y sensorial con denominación d’orixe.
#000012
Con 2 testos de Fredesvinda «La Tarabica», lletra de Rodrigo Cuevas y música de Rodrigo Cuevas y Raül Refree, esti cantar intenta da-y la eternidá que merez a la figura de Rambal.
#000015
Mapi Quintana ye llicenciada en Música en 2004 pol departamentu de jazz del Conservatoriu d’Ámsterdam (Países Baxos) y Máster n’Interpretación Jazz en 2006 tamién pol Conservatoriu d’Ámsterdam. Ye Estill Master Trainer de Estill Voice Training System dende 2009. Lleva 25 años como profesional de la música, participando en proyeutos musicales rellacionaos col jazz, la música tradicional y la improvisación.
#000024
Hasta la fecha tien espublizaos 9 discos, como integrante de diferentes formaciones musicales, siendo los cuatro últimos en llingua asturiana. Tien delles collaboraciones n’otros discos de músicos asturianos y internacionales, de les que la más reciente ye’l discu d’Eladio Díaz FE. Obsolescencia Programada.
#000025
Diz l’autora: «Esti cantar escribílu p’adormecer al mio sobrín Asur, que durmía mui mal, por eso la forma del cantar consta d’una sola parte que se repite varies veces cola idea de consiguir un ambiente monótonu. L’harmonía inspírase nes composiciones jazzístiques «So What?» de Miles Davis y «Impressions» de John Coltrane, onde hai una melodía que se repite mediu tonu más arriba y vuelve a repetise nel tonu d’ iniciu. El cantar termina con una asturianada improvisada en recuerdu a una canción qu’improvisó’l propiu Asur cuando daba un paséu per Maraña (Llión) y veía vaques pelos praos».
#000026
La lletra ta escrita na variante dialectal de Ḷḷena y amuesa la toponimia de dellos llugares del conceyu, poniéndolos en valor.
#000028
Esti cantar ta dedicáu a la memoria d’Elías García, «que convirtió esti cantar en música cuando nun yera más qu’unes notes puestes nun papel de pentagrames».
#000029
Cantar pa durmir un ninin
#000030
Lletra: Ma del Pilar Quintana Bellón
#000037
Silvia Quesada ye una cantante, instrumentista y compositora asturiana con una trayectoria musical importante pa la so mocedá, onde destaquen les sos collaboraciones como cantante solista colos grupos Los Gatos del Fornu, Blima o Tejedor; nun estilu ayenu a la música folk, forma parte de la banda del autor turonés Alfredo González. Cola experiencia algamada neses agrupaciones, Silvia graba’l so primer discu en solitariu, La pena abierta y gana n’esi añu’l Premiu AMAS na catergoría de Meyor Voz. N’avientu de 2019 espubliza Prefiero ver llover, un discu averáu a les sonoridaes pop, nel que también caben estilos clásicos como el boleru, la ranchera o inclusive la música disco. Esta grabación única na música asturiana foi gallardonada col Premiu Amas a Meyor Discu Otres Escenes.
#000038
Anguaño, amás de calterner la so xira, también collabora habitualmente cola cantautora Guadi Galego o’l perconocíu gaiteru Carlos Núñez.
#000039
«La mesma revolución» ye una canción feminista de corte pop, pensada pa remover conciencies al tiempu que les tiestes y los pies. Un cantar imprescidible nos tiempos que cuerren y que va camín de convertise nun himnu del movimientu feminista.
#000040
La hestoria discográfica de Lafu y Rebeca entama en 2006, col encargu que-yos fai la editorial Ámbitu pa grabar el discu Ea, ea, ea. Depués vendrán los discos Amor amante (editáu por Ámbitu- L’aguañaz) y el discu Nun pido más. Dende entós, les sos canciones vienen apaeciendo en varios recopilatorios de música asturiana, como sintonía o fondos de programes de radio o como banda sonora de curtiometraxes y documentales. Anguaño reparten el tiempu ente la docencia, la composición, los conciertos y les grabaciones.
#000043
Títulu: La nada y tu
#000044
Títulu: Si nun conoces Val.louta
#000045
Intérpretre: Banda de Gaitas el Trasno
#000046